Hæc acies prima est, hæc et victoria prima,
Lipsiacæ Synodi quam retulere manus.
Qui non Italicis potuit succumbere campis,
Non, ubi victrici Mosa cachinnat aqua,
Westfalicus nec ubi sua proluit arva Visurgis,
Nec rapidus qua Albis rura cruore rigat,
Huc ruit ut meritas sumat pro crimine pœnas
Nec nisi Lipsiaca clade perire potest.
Mollia Lipsiacis primordia cœpit in agris,
Lipsiacis crevit, Lipsiacisque stetit,
His defensa fuit Bona Caussa, et sanguine utrimque
Multo firmata est, area testis erit.
Area tota cruor, et plurima mortis imago,
Tota sepulcretum, tota cadaver iners.
I nunc, atque bonam dedisce lacessere caussam
Tylliades; qui illam vindicat, ultor adest.